Id-Deċiżjoni tal-Kummissjoni
ta' l- 4 ta' Settembru 1996
dwar ħtiġiet tas-saħħa ta' l-annimali u Ċertifikazzjoni veterinarja għal importazzjonijiet fil-Komunità ta' ova u embrijoni ta' l-ispeċi ekwina
(Test b'rilevanza għall-Ftehim EE)
(96/540/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 92/65/KEE tat-13 ta' Lulju 1992, li tippreskrivi l-ħtiġiet tas-saħħa ta' l-annimali li jirregolaw il-kummerċ fi u importazzjonijiet fil-Komunità ta' annimali, sperma, ova u embrijoni mhux suġġetti għal ħtiġiet tas-saħħa ta' l-annimali preskritti f'regoli speċifiċi tal-Komunità msemmija fl-Anness A (I) li jinsab mad-Direttiva 90/425/KEE [1], kif l-aħħar emendata bid-Deċiżjoni tal-Kummissjoni 95/176/KE [2], u b'mod partikolari l-Artikoli 17 u 18 tagħha,
Billi bid-Deċiżjoni Nru 94/63/KE [3] il-Kummissjoni]ejjiet lista proviżorja ta' pajjiżi terzi li minnhom l-Istati Membri jawtorizzaw l-importazzjonijiet ta' sperma, ova u embrijoni ta' l-ispeċi ovina, kaprina u ekwina, ova u embrijoni ta' l-ispeċi tal-majjali;
Billi fl-Anness D li jinsab mad-Direttiva 92/65/KEE il-Kunsill ippreskriva kondizzjonijiet sanitarji għall-ġbir, ħażna ta' l-ipproċessar u trasport ta' ova u embrijoni u kondizzjonijiet ta' saħħa applikati għad-dwieb donatriċi; billi, iżda, għal importazzjonijiet fil-Komunità ta' ova, embrijoni ta' l-ispeċi ekwina huwa neċessarju li jiġu meħtieġa garanziji addizzjonali b'mod partikolari fir-rigward tas-sorveljanza veterinarja uffiċjali tal-gruppi ta' ġbir;
Billi l-ħtiġiet tas-saħħa ta' l-annimali għal importazzjonijiet ta' ova u embrijoni ta' l-ispeċi ekwina għandhom jagħtu kont tal-kundizzjonijiet differenti li taħthom l-ova u embrijoni jkunu ġew miġbura, ipproċessati u maħżuna jew ta' kif l-embrijoni jkunu ġew prodotti;
Billi ċertu mard infettuż ta' equidae jiġi trasmess permezz ta' ova u embrijoni; billi għalhekk testijiet speċifiċi tas-saħħa ta' l-annimal huma meħtieġa sabiex jidentifikaw mard bħal dak li għandhom isiru qabel il-ġbir ta' l-ova u embrijoni;
Billi l-miżuri li għalihom tipprovdi din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
L-Istati Membri g]andhom jawtorizzaw l-importazzjonijiet ta' ova u embrijoni ta' l-ispeì ekwina li jikkonformaw mal-ħtiġiet preskritti fil-kampjun taċ-ċertifikat tas-saħħa ta' l-annimali fl-Anness u akkompanjati b'ċertifikat bħal dak mimli kif imiss.
Artikolu 2
Din id-Deċiżjoni għandha tapplika mill-1 ta' Ottubru 1996.
Artikolu 3
Id-Deċiżjoni hija ndirizzata lill-Istati Membri kollha.
Magħmula fi Brussel, fl-4 ta' Settembru 1996.